Rikunarita-ORG/Wikinium huggingface dataset:
# Rektor (vysoká škola)

Bývalý rektor Univerzity Komenského prof. Karol Mičieta v slávnostnom rektorskom talári (2011)
**Rektor** je najvyšší akademický hodnostár vysokej školy. Na Slovensku je rektor štatutárnym orgánom vysokej školy, riadi ju, koná v jej mene a zastupuje ju navonok.
Za svoju činnosť zodpovedá akademickému senátu verejnej vysokej školy. Pri štátnych školách aj ministrovi.

Pôvodne označenie najvyššieho hodnostára a predstaviteľa cirkevnej vysokej školy, ktorý si stredoeurópske svetské univerzity zachovali aj po odlúčení od cirkvi. Rektorovi pri oficiálnych príležitostiach prislúcha titul *Magnificencia*, prípadne *Vaša Magnificencia* t. j. Vaša vznešenosť, velebnosť, veľkosť, *výsosť*.

Pomenovanie rektor pochádza z lat. *rector magnificus* - veľký vládca, riaditeľ resp. *regere* - vládnuť.

Kancelária rektora sa nazýva rektorát.

## Situácia na Slovensku

V slovenskej legislatíve, podľa zákona č. 131/2002 Z.z. o vysokých školách, majú právo navrhovať kandidátov do volieb na rektora členovia akademickej obce vysokej školy. Víťaz volieb rektora je na verejných vysokých školách, na návrh akademického senátu, predložený prezidentovi. V prípade súkromných vysokých škôl návrh podáva správna rada súkromnej vysokej školy. V prípade verejných a súkromných vysokých škôl návrh schvaľuje (a prezidentovi predkladá) minister školstva. V prípade štátnych vysokých škôl (vojenských, policajných a zdravotníckych) návrh schvaľuje (a prezidentovi predkladá) príslušný minister obrany, vnútra a zdravotníctva.

Prezident potom vymenúva (a aj odvoláva, na základe rovnakého procedurálneho postupu) rektorov všetkých typov vysokých škôl. Funkčné obdobie rektora je štvorročné. Odvolať rektora pred ukončením jeho štvorročného funkčného obdobia, tak má senát v súlade so Zákonom o vysokých školách, vždy, ak bol rektor právoplatne odsúdený za úmyselný trestný čin alebo ak mu bol uložený nepodmienečný trest odňatia slobody alebo ak rektor požiadal o uvoľnenie z funkcie. 26. júla 2012 v súlade s návrhom senátu prezident Ivan Gašparovič takto odvolal rektora policajnej akadémie Václava Krajníka.

Prezidentka Čaputová odvolala rektora STU Miroslava Fikara 22. apríla 2021. Dôvodom rozhodnutia o odvolaní v AS STU bolo "manažérske zlyhanie" a toto rozhodnutie preverovalo niekoľko mesiacov Ministerstvo školstva pokiaľ ho predložilo prezidentke. 21. apríla 2023 bola odvolaná Rektorka Akadémie Policajného zboru Lucia Kurilovská. Stalo sa tak na základe návrhu dočasne povereného ministra vnútra Romana Mikulca. Dôvodom malo byť zranenie študentky počas streleckého krúžku na pôde akadémie, ku ktorému došlo 1. marca 2023.

Podľa Trend-u sa kvôli spôsobu financovania slovenského vysokého školstva dajú rektori považovať za „krízových manažérov“.

## Referencie

## Iné projekty

Commons* Commons ponúka multimediálne súbory na tému **Rektor (vysoká škola)**
# Postgraduálne štúdium

**Postgraduálne štúdium** je špecializovaná príprava absolventov vysokých škôl zameraná na rozšírenie či ziskanie nových vedeckých poznatkov.

V rokoch 1990 - 1996 bolo v zmysle slovenského vysokoškolského zákona označované doktorandské štúdium ako postgraduálne štúdium. Jeho absolventom bol udeľovaný titul Dr. pre všetky študijné odbory.

## Referencie

## Externé odkazy

* FILIT – zdroj, z ktorého pôvodne čerpal tento článok.
# São Paulo (štát)

|  |
| --- |
| São Paulo |
| federálny štát |
|  |
|

|  |  |
| --- | --- |
|  Vlajka  |   |

 |
| Štát |  Brazília |
|  |
| Súradnice | ﻿ / ﻿ |
| Hlavné mesto |  São Paulo  |
|  |
| Rozloha | 248 209,4 km² (24 820 940 ha) *(12. v poradí)* |
|  |
| Obyvateľstvo | 39 827 570 (*2008*)  *(1. v poradí)* |
|  - predpoklad (2010) | 42 317 468 |
| Hustota | 160,46 obyv./km²  *(3. v poradí)* |
|  |
| Guvernér | Geraldo Alckmin |
|  |
| Časové pásmo | UTC-3 |
| PSČ | 01000-000 do 19990-000 |
| ISO 3166 | BR-SP |
|  |
|  |
|  Interaktívna mapa
 |
|  |
| **Webová stránka:**  www.saopaulo.sp.gov.br |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**São Paulo** je najľudnatejší a ekonomicky najdôležitejší brazílsky spolkový štát. Jeho hlavné mesto sa tiež volá São Paulo. Spolkový štát São Paulo hraničí s brazílskymi spolkovými štátmi Matto Grosso do Sul, Minas Gerais, Rio de Janeiro a Paraná a leží na pobreží Atlantického oceánu.

Rozloha spolkového štátu São Paulo je 248 808 km², čo predstavuje 3% rozlohy Brazílie. V roku 2007 mal štát São Paulo necelých 40 miliónov obyvateľov, čo predstavuje okolo 22% populácie Brazílie. Hustota zaľudnenia je 160,5 obyvateľov/km².

Hlavné mesto štátu São Paulo má približne 10 miliónov obyvateľov. V metropolitnej oblasti mesta sú ďalšie mestá s viac než miliónom obyvateľov, ako napr Guarulhos, São Bernardo do Campo a Campinas a žije v nej 19 miliónov obyvateľov.

35 až 40% priemyselnej produkcie Brazílie pochádza zo São Paula. Je tu automobilový priemysel, textilný priemysel, strojárstvo, chemický a potravinársky priemysel. Metropola štátu São Paulo je finančné a obchodné centrum Brazílie. Štát spotrebováva tretinu elektrickej energie vyrobenej v Brazílii. V spolkovom štáte São Paulo na pobreží Atlantického oceánu je najdôležitejšie brazílsky zámorský prístav Santos.

## Iné projekty

Commons* Commons ponúka multimediálne súbory na tému **São Paulo (štát)**

## Zdroj

*Tento článok je čiastočný alebo úplný preklad článku São Paulo (stát) na českej Wikipédii.*